gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu fr gu gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en gu en en en gu gu gu en en en en en en en en gu en en en gu en gu en gu en en en gu en en en gu en en en gu en en en en en en en gu en en en gu en en en gu en en en gu en en en en en en en gu en gu en gu gu gu en gu en en en en fr en en en en fi gu en en gu gu gu gu gu gu gu gu gu gu gu gu en gu en lt en en en en gu en gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: માર ખાયે સૈયાં હમારો – નિરંજન ત્રિવેદી
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
[ તાજેતરમાં પ્રકાશિત થયેલ ‘માર ખાયે સૈયાં હમારો’ પુસ્તકમાંથી સાભાર. રીડગુજરાતીને આ પુસ્તક ભેટ મોકલવા માટે ‘ગૂર્જર પ્રકાશન’નો ખૂબ ખૂબ આભાર. પુસ્તક પ્રાપ્તિની વિગત હાસ્યલેખને અંતે આપવામાં આવી છે.]
[1] રાઘવજીએ ખાધું મોંઘામાં મોંઘું કેળું !
સત્યનારાયણની કથામાં આવતી કલાવતી કન્યા જેવી જ મોંઘવારી છે. રાતે ન વધે તેટલી દિવસે વધે, અને દિવસે ન વધે તેટલી રાતે વધે. ઈન્દિરાજી પણ છેવટે કંટાળીને બોલ્યાં હતાં કે મોંઘવારી તો વિશ્વવ્યાપી પ્રશ્ન છે. દરેક દેશમાં મોંઘવારી છે જ અને વધે પણ છે. એમણે શબ્દ વાપરેલો ‘વર્લ્ડ ફિનોમીનન’. આ ખરેખર ‘વર્લ્ડ ફિનોમીનન’ જ છે. મારા મિત્ર રાઘવજીની અમેરિકન યાત્રાની વાત યાદ આવે છે. એ મને કહે, ‘ત્રિવેદી, તને ખબર છે આ મોંઘવારી તો બેસુમાર છે !’
‘હા, એ તો છે જ. બીજી તારીખથી જ લોકો પહેલી તારીખની રાહ જોતા હોય છે.’
‘અમેરિકામાં પણ ઘણી મોંઘવારી છે. ત્રિવેદી, ત્યાં કેળાં પણ ઘણાં મોંઘાં છે.’ પછી કેળાં કેવાં મોંઘાં પડ્યાં તેની વાત કરી, મિત્રો એ વાત તમને હું જણાવું.
આપણે અહીંયાં અમદાવાદમાં કેળાં બાર રૂપિયે ડઝન ગણીએ તોપણ એક કેળાની કિંમત એક રૂપિયો થાય. ક્યારેક સવા રૂપિયો તો અધધધ થઈ ગયું કહેવાય. પણ રાઘવજીનું અમેરિકાનું કેળું પણ કહેવું પડે. અધધધ… થઈ ગયું મારાથી. રાઘવજી એમના મિત્ર મહેતાને મળવા અમેરિકા ગયા હતા. બંને જણા ફરવા નીકળ્યા. સ્ટેટ હાઈવે ઉપર સડસડાટ પસાર થતા હતા. ઠેરઠેર ટોલ-ટેક્સ બૂથ આવતાં હતાં. એ જોઈને રાઘવજી કહે આ તો ટાલ પાડે તેવા ટોલટેક્સ બૂથ છે. અમારે ત્યાં આવું હોય તો અમે આંદોલન કરીએ.
કાર સ્ટિરિયોમાં કોઈ જૂની ફિલ્મનું મધઝરતું ગીત વાગી રહ્યું હતું. ડાબી બાજુ બેઠેલા કાર ડ્રાઈવ કરતા મહેતાએ કહ્યું : ‘કેળું ખાવું હોય તો ત્યાં જ પડ્યું છે.’ જૂની ફિલ્મના ગીતની મસ્તીમાં રાઘવજીએ કેળું ઉપાડ્યું અને કેળું છોલતાં છોલતાં, આ કેળું અહીંયાં કેટલામાં પડે એની આર્થિક ચર્ચા શરૂ થઈ. કેળું ખાવાની અને ગીતની મસ્તીમાં રાઘવજીએ કેળું પેટમાં પધરાવ્યું અને છાલ રસ્તા ઉપર નાખી (ન જાણે ક્યા શુકનમાં.) રાઘવજીને ખબર ન હતી કે ગુજરાતી કહેવત ‘છીંડે ચડ્યો તે ચોર’નો તેમને જીવંત અનુભવ થશે. થોડી જ વારમાં હાઈવે-પોલીસની ગાડી પ્રગટ થઈ ગઈ અને તેમની ગાડી અટકાવી. ‘કેળાની છાલ રસ્તા ઉપર કેમ નાખી ?’ એમ પોલીસે પૂછ્યું. અમેરિકન ઉચ્ચારો સાથેનો પોલીસનો પ્રશ્ન રાઘવજી, મહેતાની મદદથી સમજ્યા પણ તેમને આશ્ચર્ય થયું, ‘છાલ કેમ રસ્તામાં નાખી એટલે ? શું અમેરિકનો કેળાની સાથે છાલ પણ પેટમાં નાખે છે ?’ એમણે પ્રતિ પ્રશ્ન કર્યો. પોલીસવાળાને આ વાત ‘ચોરી ઉપર શિરજોરી’ જેવી લાગી. એમણે કહ્યું, ‘તમારે દંડ ભરવો પડશે.’ રાઘવજીને નવાઈ લાગી. કેળાની છાલ રસ્તા ઉપર નાખવા માટે દંડ ? આવું ભારતમાં થાય તો પ્રજાનો પગાર દંડમાં જ વપરાઈ જાય.
એણે પોલીસને કહ્યું : ‘શ્રીમાન, આ કેળું મારું, તેની છાલ પણ મારી, આ ગાડી પણ મારી, કેળાની છાલ હું ગમે ત્યાં ફેંકું તેમાં શું ? ચોરી તો નથી કરીને ? તો હંગામા ક્યૂં હૈ ?’
પોલીસે કહ્યું : ‘ગાડી, કેળું, છાલ બધું તમારું જ છે પણ આ રસ્તા અમેરિકન છે. એની ઉપર તમે છાલ નથી ફેંકી શકતા, એ કૃત્ય માટે તમને ત્રણસો ડૉલરનો દંડ થઈ શકે છે ! સમજ્યા ?’
‘પણ…. પણ….’ રાઘવજી ત્રણસો ડૉલર શબ્દ સાંભળી થોથવાઈ ગયા. રાજકપૂરની એક ફિલ્મમાં હીરો પોતે જ પોતાની ફેંકેલી કેળાની છાલ ઉપરથી લપસી પડે છે. રાઘવજીને થયું કે એનું પણ એવું જ થયું છે. એણે જ ફેંકેલા કેળાની છાલ ઉપરથી એ લપસી પડ્યા છે. રાઘવજીએ મિત્રને પૂછ્યું, ‘આમાં કોઈ રસ્તો નીકળે ? પોલીસને સમજવાનું કહીએ. દસ-પંદર ડૉલર આપી દઈએ.’
મહેતાએ કહ્યું : ‘તમે બિહાર જેવી વાત ન કરો. આ પોલીસ ત્યાંથી નથી આવી. અમેરિકન પ્રમુખની પુત્રી પર પણ આ લોકોએ કાગળિયાં કર્યાં છે, ત્યારે ભઈ, આપણે તો કઈ વાડીના મૂળા ?’ પેલા પોલીસો પણ દલીલબાજીથી કંટાળ્યા હતા. તેઓ જનમટીપને બદલે ફાંસી આપવાના મૂડમાં હતા. મતલબ કે ઓછામાં ઓછો નહીં પણ વધુમાં વધુ દંડ કરવાના મૂડમાં આવી ગયા. તેમણે ત્રણસો ડૉલરનો દંડ ફટકારી દીધો.
હસતે મોઢે નહીં પણ વીલે મોઢે રાઘવજીએ ત્રણસો ડૉલરનો દંડ ચૂકવ્યો ત્યારે ખ્યાલ આવ્યો કે કદાચ જગતમાં મોંઘામાં મોઘું કેળું ખાવાનો વિક્રમ તેમણે તોડ્યો છે. ગિનીસ બૂકમાં આ ઘટના આવી શકે તેમ હતી. ભારતમાં રાઘવજીએ બાર રૂપિયે ડઝન કેળા ખાધાં હતાં. જ્યારે અમેરિકામાં તેમણે ખાધેલું કેળું દોઢ લાખ રૂપિયે ડઝન ભાવનું હતું. ખરેખર મોંઘવારી વધી ગઈ છે.
જિતેન્દ્ર સાથી. મારા સાથી તો નહીં પણ મારા મિત્ર ખરા. એમની એક ખાસિયત, એમના પાકીટમાં એમની જન્મકુંડળી હોય. હંમેશાં હોય. માસની આખર તારીખ હોય, એવા સંજોગોમાં ક્યારેક પાકીટમાં પૈસા ન હોય પણ એમની જન્મકુંડળી તો જરૂર હોય. એનું એક કારણ, એક જ્યોતિષીએ એમની કુંડળી જોઈને કહ્યું, ‘સાહેબ, તમને આકસ્મિક ધનલાભ છે.’ ખુશ થઈ ગયેલા જિતેન્દ્રે પેલા જ્યોતિષને તુરત નાનકડો ધનલાભ કરી આપ્યો હતો. પણ ત્યારથી એમણે પાકીટમાં કુંડળીની નકલ રાખવા માંડી હતી. જે કોઈ જ્યોતિષી મળે તેને તે કુંડળી બતાવે. સંજોગે મોટા ભાગના જ્યોતિષીઓએ એમને આકસ્મિક ધનલાભની વાત કરી હતી. ત્યારથી એ ખુશ હતા. એકાદ વાર આકસ્મિક રીતે ધનલાભ થઈ જશે તે વાત તેમને ઠસી ગઈ હતી. સાહિર લુધિયાન્વીએ કહ્યું હતું, ‘વો સુબહ કભી તો આયેંગી….’ જિતેન્દ્ર સાથી પણ સાહિર લુધિયાન્વીની જેમ જ બેસબરીથી એ સુબહનો ઈંતેઝાર કરતા હતા, જ્યારે એમને આકસ્મિક ધનલાભ થઈ જાય.
જિતેન્દ્રે યાદી બનાવવા માંડી કે આકસ્મિક રીતે ધનલાભ ક્યાંથી થઈ શકે ? કોઈકે કહ્યું તમારા સસરા માલદાર હોય, અચાનક તે ઢળી જાય, એમની સંપત્તિમાં તમને હિસ્સો મળી જાય. જિતેન્દ્રે કહ્યું, એ તો શક્ય નથી. સસરાની કોઈ સંપત્તિ મળે તેમ નથી. એમણે તો એમની લાયેબિલિટી-જવાબદારી મને સોંપી છે. મતલબ કે તેમની દીકરી ! આકસ્મિક ધનલાભ યોગનું ફળ પ્રાપ્ત કરવા પછી જિતેન્દ્ર સાથીએ વિવિધ રાજ્યોની લોટરીની ટિકિટો ખરીદવા માંડી. આપણા દેશમાં અનેક રાજ્યો છે. ઈશ્વરકૃપાથી…. સોરી, નેતાઓની કૃપાથી હજુ વધુ રાજ્યો બની શકે તેમ છે. એ રાજ્યો તમને ધનાઢ્ય બનાવવાના શુભ આશયથી લોટરીની ટિકિટો બહાર પાડે છે. સિક્કીમ, કર્ણાટક, નાગાલેન્ડ અનેક રાજ્યોની લોટરીની ટિકિટો જિતેન્દ્રે ખરીદવા માંડી. એક વાર જિતેન્દ્ર કહેતો હતો નાગાલેન્ડની એટલી બધી લોટરીની ટિકિટો લીધી છે કે હવે કપડાં લેવાનું બજેટ નથી રહ્યું. જોકે જ્યોતિષી ખોટા હતા એમ ન કહી શકાય. જિતેન્દ્રને કેટલીક લોટરીની ટિકિટો ઉપર ઈનામો લાગતાં હતાં. પણ એ બધાં ઈનામો પચાસ રૂપિયા કે સો રૂપિયાની આસપાસ જ હતાં. જિતેન્દ્રની પત્ની ઘણા વખતથી કહેતાં હતાં કે એક વોશિંગમશીન અને એક ઘરઘંટી તો લાવવાં જોઈએ. જિતેન્દ્ર કહેતો એક વાર આકસ્મિક ધનલાભ થવા દે પછી તું કહે છે તેથી વધુ વસ્તુઓ ઘરમાં આવી જશે.
જિતેન્દ્ર પણ વિચારતો કે એકાદ બાઈક તો નવું લેવું પડે તેમ છે. એની પાસે જે સ્કૂટર હતું તે હડપ્પન સંસ્કૃતિનું હોય તેવું હતું. દીકરો ટપુ નાનો હતો છતાં તે કહેતો કે આવું ડબલા જેવું ટીવી કાઢી નવું લેવું છે. ‘બેટા, નવા ટીવીનો ખરચ શા માટે ? સહેવાગ સિક્સર મારે છે ત્યારે નવા ટીવીમાં પણ છ રન જ હશે અને આ ટીવીમાં પણ છ રન હોય છે.’ અલબત્ત જિતેન્દ્રને ખાતરી હતી કે એકાદવાર આકસ્મિક ધનલાભ થઈ જાય પછી બધી જ માગણીઓ પૂરી થઈ શકશે. પણ ‘વો સુબહ કબ આયેગી….’ થોડા દિવસ પછી ખબર પડી કે જિતેન્દ્રને અકસ્માત થયો છે. તેમનો પગ ભાંગી ગયો છે. જિતેન્દ્રને તો આકસ્મિક ધનયોગની ઈચ્છા હતી. એને બદલે અકસ્માત યોગ આવી ગયો !! હું ખબર કાઢવા ગયો ત્યારે જિતેન્દ્ર ગમગીન ચહેરે સૂતો હતો.
‘ત્રિવેદી, આકસ્મિક ધનલાભ તો ન થયો પણ અકસ્માત થયો. પગમાં સળિયો નાંખ્યો છે.’
થોડા વખત પછી ખબર પડી કે જિતેન્દ્રના ઘરમાં નવી રોશની દેખાવા માંડી છે. જિતેન્દ્રને ઘેર લાવી દીધો હતો. હું ગયો ત્યારે તે એની જન્મકુંડળી તપાસી રહ્યો હતો. મેં કહ્યું, ‘જિતેન્દ્ર, મને એમ કે તારા હાથમાં એક્સ-રેના ફોટા હશે તેના બદલે તું જન્મકુંડળીમાં હજુ ધનયોગ ખોળી રહ્યો છે.’
‘મિત્ર, આ ગ્રહોની ગતિ ન્યારી છે, એને તપાસવા માટે પણ એક્સ-રે, કોપી જોવી પડે, તો જ ખબર પડે કે શું છપાયું છે ?’
‘શી વાત છે ? અને ઘરમાં નવું વોશિંગમશીન, નવી ઘરઘંટી દેખાઈ રહ્યાં છે.’
‘ત્રિવેદી, ઘરઘંટી કે વોશિંગમશીન જ નહીં પણ ઘણું નવું છે, જો મોટા સ્ક્રીનવાળો ટીવી આવ્યો છે. પાણી ચડાવવા માટે નવો ટનાટન ઈલેક્ટ્રિક પમ્પ મૂક્યો છે. રસોડામાં જઈને જો નવું ફ્રીજ અને એક ઓવન ખરીદ્યું છે.’
‘શી વાત છે ?’
‘અરે, કમ્પાઉન્ડમાં નવી બાઈક જોઈ ને ? એ પણ હમણાં જ લીધી.’
‘આ બધું એકદમ !!’
‘હા. આકસ્મિક ધનયોગ અચાનક પ્રગટ થયો….’
‘એ કઈ રીતે ?’
એણે પ્લાસ્ટરવાળો પગ બતાવ્યો…. ‘ત્રિવેદી, પગ તૂટ્યો અને નસીબ આગળનું પાંદડું ખસ્યું. મારો ખાસ મિત્ર દેવેન્દ્ર મને પચાસ હજાર રૂપિયા આપી ગયો. અકસ્માતની સારવાર પેટે….. મારા સાળા અભિજિતને ખબર પડી કે પચાસ હજાર રૂપિયા આપી ગયો. મારો માસીનો દીકરો કલકત્તાથી આવ્યો હતો. તેણે કલકત્તા જઈ ત્રીસ હજારનો ડ્રાફટ મોકલી આપ્યો. બધાને થયું કે જિતેન્દ્રને અત્યારે જ પૈસાની જરૂર છે. બીજા ત્રીસ-ચાલીસ હજાર આવ્યા છે. બોલ શું કરું ? મારે તો મેડીકલેઈમ છે એટલે ખર્ચો પણ મજરે મળશે. એટલે આ બધા જ પૈસાથી વર્ષોથી જે હું ઝંખતો હતો તે સાધનો મેં ખરીદ્યાં. આખરે મારી કુંડળીમાં આકસ્મિક ધનયોગ હતો ને ! એટલે અકસ્માત થયો ને પૈસા મળ્યા. સવાલ કુંડળીના ફળકથનને સમજવાનો છે…. ઈન્ટરપ્રીટેશન !!’
[કુલ પાન : 152. કિંમત રૂ. 90. પ્રાપ્તિસ્થાન : ગૂર્જર પ્રકાશન રતનપોળનાકા સામે, ગાંધીમાર્ગ, અમદાવાદ-380001. ફોન : +91 79 22144663. ઈ-મેઈલ : goorjar@yahoo.com ]
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous ગુજરાતી ભાષા અને સાહિત્ય : આપણી અસ્મિતા – દક્ષા વ્યાસ
લ્યો ટબૂકબેન ! મારો તાળી ! – ડૉ. આઈ. કે. વીજળીવાળા Next »
આ પ્રકારનું અન્ય સાહિત્ય:
આઝાદી….બંધનોની ! – ડૉ. નલિની ગણાત્રા
વૅકેશન ટૂરમાં આપણે કુલુ-મનાલી જઈએ એટલે શરૂઆતનાં પાંચ-સાત દિવસ તો યાહુ યાહુ થઈ જઈએ. મોટેથી બબડીએ પણ ખરાં કે કા...યમ આમ જ ઘરની બહાર રહીને લહેર કરવાની હોય તો કેવા જલસા પડી જાય ! પણ અઠવાડિયા પછી ધીરે ધીરે અહખ થવા માંડે. રસોડું ને પાણિયારું યાદ આવવા માંડે. કામવાળીનો કકળાટ અને ઑફિસનો બોસ યાદ આવવા માંડે. એવું જ આઝાદી પછી થયું. ... [વાંચો...]
મંગળ, અ-મંગળ કરે ? – વિનોદ ભટ્ટ
(‘એવા રે અમે એવા…’ પુસ્તકમાંથી સાભાર. રીડ ગુજરાતીને આ પુસ્તક ભેટ મોકલવા બદલ ગૂર્જર ગ્રંથરત્ન કાર્યાલયનો ખૂબ ખૂબ આભાર. પુસ્તક પ્રાપ્તિની વિગતો લેખના અંતે આપવામાં આવી છે.) મારામાં પહેલાં નમ્રતા ઘણી ઓછી હતી તડ ને ફડ કરી નાખવાનો વારસો મને મોટાભાઈ-મોટીબહેન પાસેથી મળ્યો છે. કોઈને થોડો ઉદ્ધત પણ લાગું. પણ જેમ જેમ મારી દીકરીઓ, મોના ને વિનસ, મોટી થતી ગઈ, તેમનાં ... [વાંચો...]
હાસ્ય મધુર મધુર – મધુસૂદન પારેખ
શાણી વિના સૂનો સંસાર શાણીબહેનની મસિયાઈ બહેન બહુ દિવસથી બીમાર હતી. શાણીબહેન તેને સ્વપ્નમાં દેખાયાં. એને મન થયું બહેનને મળી લેવાનું. કદાચ પછી ન મળાય તો ? શાણીબહેનને સુરત જવાનું થયું ને શકરાભાઈનો મૂડ ડાઉન થઈ ગયો. એય શાણીની જોડે જવા તૈયાર થયા. શાણીબહેને બહુ ના પાડી. બે-ત્રણ દિવસમાં પાછી આવવાનો વાયદો કર્યો. મંજરી એમનો સ્વભાવ બરાબર જાણે. શાણીબહેનનું એમને એટલું ... [વાંચો...]
17 પ્રતિભાવો : માર ખાયે સૈયાં હમારો – નિરંજન ત્રિવેદી
July 15, 2011 at 9:00 am
બંને હાસ્યલેખ ખુબ જ સરસ છે. હસવું બંધ થતું નથી.
July 15, 2011 at 2:06 pm
સ્‍વયં શિસ્‍ત વિદેશમાં જતા જ આપોઆપ આવી જાય છે. પરંતુ વતનમાં પરત આવતા જ જાણે ગંદકી કરવી એ જ આપણી મુળ સંસ્‍કૃતિ છે તેવું માની વિદેશી સ્‍વચ્‍છતાના ગુણગાન કરીએ છીએ.
ઠગ લોકો કહે જ છે કે કરોડોની વસ્‍તીમાં રોજનો એક મૂર્ખ માનવી મને નહિં મળે ?
July 15, 2011 at 3:56 pm
I can not stop my lauging still –but now a days –kelawale are having box -thanks to municipalities –in mumbai also they provide box for throwing tea/coffee cups –trash of snacks !!!!!!!
i do not think this has happened in US –here police is not at all junctions like india where they stand to catch for the defaulting person only to fill their pockets and not to collect penalty !!!!!!
Karsan Bhakta (usa) says:
July 15, 2011 at 6:58 pm
બન્ને વાર્તામા સરસ રમુજ પુરી પાડી.
July 16, 2011 at 12:07 am
આવો આક્સ્મિક્ લાભ બધા ને મલે તો કેવુ સારુ
July 16, 2011 at 11:38 am
સુંદર હાસ્યલેખ. ઘણી મજા આવી. 🙂
July 16, 2011 at 8:43 pm
લેખ નું મથાળું વાંચી ને જ મોં મલકાઈ ગયું. લેખ વાંચી ને ખડખડાટ હસી જવાયું. મારા પાડોશી ને અકસ્માત થી જ “આકસ્મિક” ધન લાભ થયો છે કારણકે ભાઈ વોલ માર્ટ માં લપસી પડ્યા અને ફરસ ભીની છે એમ બોર્ડ નહોતું માર્યું.
July 18, 2011 at 10:41 am
July 19, 2011 at 3:28 am
બેઉ હાસ્ય લેખો ખુબ સરસ, અભિનંદન ને પાત્ર !
Ashish Dave, Sunnyvale, California says:
July 23, 2011 at 2:20 am
$300 = Rs. 1,50,000 ?????
July 31, 2011 at 11:22 am
ભઈલા, લેખકે દોઢ લાખ ના ડઝન કેળા કહ્યા. $૩૦૦ * ૧૨ = $૩૬૦૦ ~ ૧૫૦૦૦૦
November 7, 2011 at 8:16 pm
બહુ સુંદર અને હસાવતા લેખ.મજા આવી ગઈ.
May 26, 2012 at 1:03 pm
August 8, 2012 at 4:12 pm
પેટ પકડીને હસાવે એવા લેખ છે.
October 3, 2012 at 10:08 pm
Enjoyed the article. Nicely done.
P V Patel says:
April 4, 2013 at 1:04 pm
ખુબ સરસ્.મઝા આઈ ગઈ!
કાલિદાસ વ. પટેલ {વાગોસણા} says:
September 15, 2015 at 12:13 pm
આપનું અધધધ… મોંઘું કેળું … ભાવ્યું તથા આકસ્મિક ઘનલાભયોગ પણ ગમ્યો.આભાર.
કાલિદાસ વ. પટેલ {વાગોસણા}
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
Download Latest Issue NOW!!
Click Here to download
નૂતન વર્ષના સાલમુબારક – સંપાદક
જરા કહેશો, માબાપની શા કારણે કરો છો અવગણના? – અવંતિકા ગુણવંત
ચરિત્રકીર્તન – અંતિમ વાચનયાત્રા – સં. મહેન્દ્ર મેઘાણી
સલાહ આપનારને એટલી જ સલાહ આપવાની કે… – વિનોદ ભટ્ટ
ચા વિના સૂનો સંસાર! – ગોપાલ ખેતાણી
બ્રિટિશ – અમેરિકન ડાયસ્પોરિક ગુજરાતી કવિતા – રમેશ ચૌધરી
મા ભૂમિની મહેકના સંબંધો – શ્યામ ખરાડે
તરસ – પ્રફુલ્લા વોરા
કવિશ્રી રઘુવીર ચૌધરીની પ્રતિભાવ પ્રેરક કાવ્યરચના – લાભશંંકર ઠાકર
નાઈટ આઉટ એ પેરન્ટસની મોટી સમસ્યા – નમ્રતા દેસાઈ
Mansukh Savaliya: Thanks for such a needful social...
sandip: રીડગુજરાતી ટીમ ને…….. “સાલ...
SHARAD: FAMILY LIFE AND PROFESSIONAL LIFE ARE DIFFERENT....
SHARAD: PATNI PASE SAFAI PRASTUTKARTA BADCHALAN PATI NE...
SHARAD: BIMAR SHARIR ANE MAN NI DAVA , BE YADGIRIO RAKHI...
SHARAD: SATYA GHATNA JEVI BODHVARTA
Mansukh Savaliya: Thanks for serving the society through...
Viral Pandya: I agree with Mr. Vijay’s...
MANOJ HINGU: સૌ પ્રથમ આપણે નવા વર્ષ ની શુભેચ્છા અને...
Ekta Patel: Happy new Year ! waiting for new articles
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
નૂતન વર્ષના સાલમુબારક – સંપાદક
જરા કહેશો, માબાપની શા કારણે કરો છો અવગણના? – અવંતિકા ગુણવંત
ચરિત્રકીર્તન – અંતિમ વાચનયાત્રા – સં. મહેન્દ્ર મેઘાણી
સલાહ આપનારને એટલી જ સલાહ આપવાની કે… – વિનોદ ભટ્ટ
ચા વિના સૂનો સંસાર! – ગોપાલ ખેતાણી
રીડગુજરાતી વિશે : પ્રેસ વિભાગ
લેખકો અને ઓનલાઈન ઈ-બુક પાયરસી.. – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧૦)
જિંદગીની આશ.. ઉત્સવ! દીપોત્સવ! – ગોપાલ ખેતાણી
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.